Curierii au de două ori mai mult de lucru în perioada Black Friday: "Azi am 140 de pachete".
Curierii spun că au aproape de două ori mai mult de lucru în aceste zile. Curier: "Astăzi am 140 de pachete". FAN Courier: "Ne așteptăm să fie volume din ce în ce mai mari".
Dacă încă mai aștepți comanda pe care ai făcut-o de Black Friday, îți trebuie un pic de noroc sau multă răbdare. Curierii sunt cei mai căutați oameni în aceste zile. Au de două ori mai mult de lucru. Iar pentru ei, greul abia începe.Florin Soare, curier: "Astăzi am aproximativ 140 de pachete. Sper să găsim pe toată lumea acasă, în principiu lumea este acasă în perioada aceasta. Într-o zi obişnuită sunt aproximativ 80."Adriana Manu, Marketing&PR Manager FAN Courier: "Numărul de expediţii în primele zile după Black Friday, în weekendul ce tocmai a trecut, a fost undeva la 700 de mii. Faţă de perioada de Black Friday a anului trecut am avut o creştere, până în momentul ăsta, cu 20-30%. Perioada de Black Friday, la noi, se întinde pe 10-14 zile, ne aşteptam să fie volume din ce în ce mai mari.".